text: Polyxena
  
  publiceret: 2021-01-29 15:17:30+01:00
  Polyxena er i græsk mytologi datter af kong Priamos i Troja. Hun blev dræbt af Neoptolemos på hans fars, Achilleus', grav for at forsone den døde helt og for at give den græske flåde vind i sejlene til hjemturen fra Den Trojanske Krig.
  Mordet på den værgeløse pige og hendes lillebror Troilos omtales i de cykliske digte og var tema for flere nu tabte attiske tragedier. I hellenistiske udgaver af sagnet var Achilleus blevet forelsket i hende og krævede hende derfor med i døden.